Държавен вестник, бр. 14, 2006 г., стр. 137

Б Р О Й  14
Д Ъ Р Ж А В Е Н   В Е С Т Н И К
С Т Р .  137
(10) Главна дирекция “ГВА” води и съхраня-
ва архива на документацията по издаване на
пропуските.
Чл. 26. (1) В охраняемата зона на летището
се допускат превозни средства с издадени ва-
лидни пропуски. Превозните средства, които
влизат в охраняемата зона на летището, подле-
жат на проверка за сигурност.
(2) На превозните средства и специализира-
ните подвижни съоръжения, които се използ-
ват на територията на летището без държавни
контролни номера, не се издават пропуски.
(3) На работещите в охраняемата зона или в
зоната за сигурност с ограничен достъп превоз-
ни средства с държавни контролни номера,
които влизат или напускат охраняемата зона
на летището, се издават пропуски, които се зак-
репят на лесно видимо място. Тези превозни
средства допълнително се оборудват с жълта
мигаща лампа и с надписи, ясно обозначаващи
принадлежността им.
(4) На превозните средства, за които е необ-
ходим временен достъп до охраняемата зона, се
издава временен пропуск.
(5) Линейки, противопожарни и аварийно-
спасителни автомобили, които изпълняват
спешни задачи, се допускат без специален про-
пуск, но само с придружител или водещ автомо-
бил на летищната служба.
(6) Пропуските за превозни средства се из-
дават от:
1. Главна дирекция “Гражданска въздухо-
плавателна администрация”—постоянни про-
пуски за несъпроводен достъп на превозни сред-
ства, които се използват на територията на съ-
ответното летище;
2. летищната администрация—временни
пропуски за достъп с придружител или водещ
автомобил на превозни средства, за които се
налага еднократно или краткосрочно да влизат
в охраняемата зона на летището.
(7) Водачите на превозни средства се до-
пускат до работа в охраняемата зона след ин-
структаж.
(8) След отпадане на необходимостта от
притежаване на пропуск на моторното превоз-
но средство пропускът незабавно се връща на
органа, който го е издал, и се унищожава.
(9) За изгубен/откраднат пропуск на мотор-
но превозно средство се докладва писмено на
прекия ръководител и на ГД “ГВА”.
(10) Главна дирекция “ГВА” води и съхра-
нява архив на документацията по издаване на
пропуските.
Чл. 27. Служителите по сигурността и слу-
жителите на Министерството на вътрешните
работи на контролните пунктове в района на
летището проверяват визуално или чрез авто-
матизирана система пропуските на лица, изда-
дени за охраняемата зона, за зоните за сигур-
ност с ограничен достъп и пропуските за пре-
возните средства.
Чл. 28. (1) Преди да разреши достъп до охра-
няемата зона или зони за сигурност с ограничен
достъп, ГД “ГВА” провежда инструктаж за
стриктно изпълнение от целия персонал на
контрола на достъпа.
(2) Чрез инструктажа по ал. 1 персоналът се
задължава:
1. да познава издадените пропуски и да знае
за кои зони са валидни;
2. да спира и да докладва на прекия си ръко-
водител или на летищната администрация за
всички лица в зоните за сигурност, които не
покажат валиден пропуск;
3. да спира или докладва на прекия си ръко-
водител или на летищната администрация за
всички превозни средства, движещи се в зоните
за сигурността, без необходимото разрешение;
4. да не оставя без надзор по всяко време
придружаваното лице с временен пропуск, ко-
гато му е възложено да придружава.
Чл. 29. (1) Летищната администрация осигу-
рява чрез службата за сигурност наблюдението
на всички общодостъпни зони на терминалите.
(2) Общодостъпната зона на терминалите се
обхожда от патрули на службите на Министер-
ството на вътрешните работи и службата по
сигурност на летището, а критичните части на
зоните за сигурност в района на граничния кон-
тролно-пропускателен пункт—от Национална
служба “Гранична полиция” на Министерство-
то на вътрешните работи и службата за сигур-
ност на летището.
(3) Авиационните оператори със съдействи-
ето на летищната администрация упражняват
контрол върху определените им зони от съоръ-
женията за обслужване на пътници, товари и
поща, ВС и техните пътници на перона.
Чл. 30. Летищната администрация съвмест-
но със службите на Министерството на вътреш-
ните работи поддържа готовност незабавно да
затвори обществено достъпните зони в случай
на повишена заплаха.
Чл. 31. (1) Преди да бъде разрешен достъп
до критични части на зона за сигурност с огра-
ничен достъп, личният състав, включително
екипажите, подлежат на проверка за сигурност.
На проверка за сигурност подлежат и предме-
тите, внасяни от персонала и екипажите.
(2) Процедурите за проверка целят предот-
вратяване носенето на забранени предмети, като
използваните методи са същите, както използва-
ните за проверка на пътниците и ръчния багаж.
(3) Когато е възможно лица, които не са пре-
минали проверка за сигурност, да са имали
достъп до критични части на зоните за сигур-
ност с ограничен достъп, на тези части се прави
пълна проверка за сигурност.
(4) На проверка подлежат и превозните сред-
ства и доставките, транспортирани откъм ох-
раняемата зона на летището и към зоните за
сигурност.